CELEX: 32007R0487
Language: mt
Date: 2007-04-30 00:00:00
Title: Regolament tal-Kummissjoni (KE) Nru 487/2007 tat- 30 ta’ April 2007 li jemenda r-Regolament (KE) Nru 2535/2001 li jipprovdi regoli dettaljati biex ikun applikat ir-Regolament tal-Kunsill (KE) Nru 1255/1999 rigward l-arranġamenti ta’ l-importazzjoni tal-ħalib u tal-prodotti tal-ħalib u biex jinfetħu kwoti tat-tariffa

1.5.2007   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 114/8
               
            REGOLAMENT TAL-KUMMISSJONI (KE) Nru 487/2007
      tat-30 ta’ April 2007
      li jemenda r-Regolament (KE) Nru 2535/2001 li jipprovdi regoli dettaljati biex ikun applikat ir-Regolament tal-Kunsill (KE) Nru 1255/1999 rigward l-arranġamenti ta’ l-importazzjoni tal-ħalib u tal-prodotti tal-ħalib u biex jinfetħu kwoti tat-tariffa
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat ir-Regolament tal-Kunsill (KE) Nru 1255/1999 tas-17 ta' Mejju 1999 dwar l-organizzazzjoni komuni tas-suq fil-ħalib u fil-prodotti tal-ħalib (1), u partikolarment l-Artikolu 29(1) tiegħu,
      Billi:
      
                  (1)
               
               
                  Skond l-Artikolu 3(2) tar-Regolament tal-Kummissjoni (KE) Nru 2535/2001 (2), il-liċenzji ta' l-importazzjoni għandhom ikunu validi biss għall-kodiċi tal-prodott li jidher fuqhom. L-importazzjoni skond il-kwoti tista' taffronta diffikultajiet fejn il-koeffiċjenti ta' l-allokazzjoni għal kull kodiċi ta' prodott inaqqsu l-kwantitajiet li għalihom ikunu tressqu applikazzjonijiet għal liċenzji. Biex jitħaffef il-kummerċ u biex jiġi ottimizat l-użu tal-kwoti ta' l-importazzjoni, huwa f'loku li l-liċenzji ta' l-importazzjoni jkunu wkoll validi għal kodiċijiet ta' prodotti li jaqgħu taħt l-istess numru tal-kwota, sakemm ikunu suġġetti għall-istess dazju ta' l-importazzjoni. Ġaladarba d-dispożizzjonijiet attwali jistgħu jkollhom l-effett li ma jintużawx kwantitajiet ta' liċenzji ta' l-importazzjoni maħruġa f'Jannar 2007, huwa f'loku li jsir provvediment għall-applikazzjoni retroattiva tad-dispożizzjonijiet il-ġodda.
               
            
                  (2)
               
               
                  Il-Ftehim bejn il-Komunità Ewropea u l-Konfederazzjoni Żvizzera dwar il-kummerċ fil-prodotti agrikoli (3), approvat bid-Deċiżjoni tal-Kunsill u tal-Kummissjoni 2002/309/KE, Euratom (4), minn hawn 'il quddiem il-“Ftehim ma' l-Iżvizzera”), jinkludi l-ftuħ ta' kwoti u t-tnaqqis fid-dazji doganali fuq ċerti prodotti tal-ħalib li joriġinaw fl-Iżvizzera. Fl-Anness 3 tiegħu, dwar konċessjonijiet rigward ġobnijiet, il-punt 1 jipprovdi għal-liberalizzazzjoni sħiħa tal-kummerċ bilaterali fil-ġobnijiet mill-1 ta' Ġunju 2007 'l quddiem, wara perjodu tranżitorju ta' ħames snin.
               
            
                  (3)
               
               
                  Il-Ftehim ma' l-Iżvizzera għandu l-għan li jsaħħaħ ir-relazzjonijiet ta' kummerċ liberu bejn il-Partijiet billi gradwalment jelimina l-ostakli li jaffettwaw il-parti l-kbira tal-kummerċ bejniethom. Il-kummerċ bilaterali fil-ġobnijiet mill-1 ta' Ġunju 2007 mhu se jibqa' suġġett għall-ebda kwota. Għaldaqstant, u ġaladarba l-kummerċ fil-ġobnijiet bejn il-Komunità u l-Iżvizzera jinvolvi kwantitajiet kbar u valur kummerċjali għoli, huwa f'loku li l-garanzija fuq il-liċenzji ta' l-importazzjoni għall-ġobnijiet li joriġinaw fl-Iżvizzera titnaqqas sostanzjalment.
               
            
                  (4)
               
               
                  Wara l-adozzjoni tar-Regolament tal-Kummissjoni (KE) Nru 1719/2005 tas-27 ta' Ottubru 2005 li jemenda l-Anness I tar-Regolament tal-Kunsill (KEE) Nru 2658/87 dwar it-tariffa u n-nomenklatura statistika u dwar it-Tariffa Doganali Komuni (5), tħassru l-kodiċijiet tan-NM 0406 90 02 sa 0406 90 06. L-Artikolu 4(3) tar-Regolament (KE) Nru 2535/2001 għaldaqstant safa żejjed, u għandu jitħassar ukoll.
               
            
                  (5)
               
               
                  L-Anness II tal-Ftehim fil-forma ta' Skambju ta' Ittri bejn il-Komunità Ewropea u r-Repubblika ta' l-Iżlanda dwar preferenzi kummerċjali addizzjonali fi prodotti agrikoli li sar abbażi ta' l-Artikolu 19 tal-Ftehim dwar iż-Żona Ekonomika Ewropea (6), approvat bid-Deċiżjoni tal-Kunsill 2007/138/KE (7), jipprovdi għall-ftuħ ta' kwota tat-tariffi annwali għal ċerti prodotti tal-ħalib. Għandhom jiġu adattati skond dan il-Kapitolu I tat-Titolu 2 tar-Regolament (KE) Nru 2535/2001 u l-Anness I tiegħu.
               
            
                  (6)
               
               
                  Ir-Regolament (KE) Nru 2535/2001 għandu għalhekk jiġi emendat skond dan.
               
            
                  (7)
               
               
                  Il-miżuri pprovduti f’dan ir-Regolament huma skond l-opinjoni tal-Kumitat ta’ Ġestjoni għall-ħalib u l-prodotti tal-ħalib,
               
            ADOTTAT DAN IR-REGOLAMENT:
      Artikolu 1
      Ir-Regolament (KE) Nru 2535/2001 huwa emendat kif ġej:
      
                  (1)
               
               
                  Fl-Artikolu 3(2), għandu jiżdied is-subparagrafu li ġej:
                  “Madankollu, fejn il-liċenzji jinħarġu taħt kwoti tat-tariffi ta' l-importazzjoni msemmija fil-Kapitolu I u s-Sezzjoni 2 tal-Kapitolu III tat-Titolu 2, għandhom ikunu validi għall-kodiċijiet kollha tan-NM li jaqgħu taħt l-istess numru tal-kwota, sakemm id-dazju ta' l-importazzjoni applikat ikun identiku.”
               
            
                  (2)
               
               
                  Fl-Artikolu 4, għandu jitħassar il-paragrafu (3);
               
            
                  (3)
               
               
                  L-Artikolu 5 huwa emendat kif ġej:
                  
                              (a)
                           
                           
                              il-punt (f) għandu jinbidel b'dan li ġej:
                              
                                          “(f)
                                       
                                       
                                          il-kwota li dwarha jipprovdi l-Anness 2 tal-Ftehim bejn il-Komunità u l-Iżvizzera dwar il-kummerċ fi prodotti agrikoli, approvat bid-Deċiżjoni tal-Kunsill u tal-Kummissjoni 2002/309/KE, Euratom (*);
                                       
                                    
                                 (*)  ĠU L 114, 30.4.2002, p. 1.”"
						
                           
                        
                              (b)
                           
                           
                              għandu jiżdied il-punt (i) li ġej:
                              
                                          “(i)
                                       
                                       
                                          il-kwoti li dwarha jipprovdi l-Anness II tal-Ftehim bejn il-Komunità u l-Iżlanda dwar preferenzi kummerċjali addizzjonali fi prodotti agrikoli, approvat bid-Deċiżjoni tal-Kunsill 2007/138/KE (**).
                                       
                                    
                                 (**)  ĠU L 61, 28.2.2007, p. 28.”"
						
                           
                        
            
                  (4)
               
               
                  Fl-Artikolu 13(2), it-tieni subparagrafu għandu jinbidel b'dan li ġej:
                  “Madankollu, fil-każ tal-kwoti msemmija fl-Artikolu 5(c) sa (f), (h) u (i), l-applikazzjonijiet għal-liċenzji għandhom jinvolvu talanqas 10 tunnellati, u mhux aktar mill-kwantità disponibbli għal kull perjodu.”
               
            
                  (5)
               
               
                  Fl-Artikolu 19, għandu jiżdied il-punt (h) li ġej:
                  
                              “(h)
                           
                           
                              Il-Protokoll 3 tal-Ftehim ma' l-Iżlanda.”;
                           
                        
            
                  (6)
               
               
                  L-Artikolu 20 huwa emendat kif ġej:
                  
                              (a)
                           
                           
                              fil-paragrafu 1, il-punt (d) għandu jinbidel b'dan li ġej:
                              
                                          “(d)
                                       
                                       
                                          il-Ftehim bejn il-Komunità Ewropea u l-Iżvizzera dwar il-kummerċ fi prodotti agrikoli, l-Annessi 2 u 3.”
                                       
                                    
                        
                              (b)
                           
                           
                              għandu jiżdied il-paragrafu 3 li ġej:
                              “3.   B'deroga mill-Artikolu 3(1), għall-importazzjoni ta' prodotti li jaqgħu taħt il-kodiċi tan-NM 0406 u li joriġinaw mill-Iżvizzera, il-garanzija għandha tkun EUR 1 kull 100 kilogramma netta tal-prodott.”
                           
                        
            
                  (7)
               
               
                  L-Anness I huwa emendat kif ġej:
                  
                              (a)
                           
                           
                              Il-Parti F għandha tinbidel bit-test fl-Anness I ta' dan ir-Regolament;
                           
                        
                              (b)
                           
                           
                              it-test fl-Anness II ta' dan ir-Regolament għandu jiżdied bħala l-Parti I.
                           
                        
            
                  (8)
               
               
                  L-Anness II.D għandu jinbidel bit-test fl-Anness III ta' dan ir-Regolament.
               
            Artikolu 2
      Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
      Għandu japplika mill-1 ta’ Ġunju 2007.
      Madankollu, l-Artikolu 1(1) għandu japplika għal-liċenzji maħruġa mill-1 ta' Jannar 2007, u l-Artikolu 1(3)(b), (4), (5) u (7)(b) għandu japplika mill-1 ta' Lulju 2007.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, 30 ta’ April 2007.
         
            
               Għall-Kummissjoni
            
            Mariann FISCHER BOEL
            
               Membru tal-Kummissjoni
            
         
      
      
         (1)  ĠU L 160, 26.6.1999, p. 48. Ir-Regolament kif l-aħħar emendat bir-Regolament (KE) Nru 1913/2005 (ĠU L 307, 25.11.2005, p. 2).
      
         (2)  ĠU L 341, 22.12.2001, p. 29. Ir-Regolament kif emendat l-aħħar bir-Regolament (KE) Nru 2020/2006 (ĠU L 384, 29.12.2006, p. 54).
      
         (3)  ĠU L 114, 30.4.2002, p. 132.
      
         (4)  ĠU L 114, 30.4.2002, p. 1.
      
         (5)  ĠU L 286, 28.10.2005, p. 1.
      
         (6)  ĠU L 61, 28.2.2007, p.29.
      
         (7)  ĠU L 61, 28.2.2007, p. 28.
      
         ANNESS I
         
            “I.F
            KWOTA TAT-TARIFFI TAĦT L-ANNESS II TAL-FTEHIM BEJN IL-KOMUNITÀ U L-IŻVIZZERA DWAR IL-KUMMERĊ FI PRODOTTI AGRIKOLI
            
                        Kwota numru
                     
                     
                        Kodiċi tan-NM
                     
                     
                        Deskrizzjoni
                     
                     
                        Dazju doganali
                     
                     
                        Kwota Mill-1 ta' Lulju sa-30 ta' Ġunju
                        f'tunnellati
                     
                  
                        09.4155
                     
                     
                        ex 0401 30 
                     
                     
                        Krema, ta' kontenut xaħmi ta' piż li jaqbeż is-6 %
                     
                     
                        eżenzjoni
                     
                     
                        2 000 ”
                     
                  
                        ex 0403 10 
                     
                     
                        Yoghurt – bla togħma miżjuda, u mingħajr frott jew kawkaw miżjud
                     
                  
      
      
         ANNESS II
         
            “I.I
            KWOTI TAT-TARIFFI TAĦT L-ANNESS II TAL-FTEHIM MA' L-IŻLANDA APPROVAT BID-DEĊIŻJONI 2007/138/KE
            
               Kwota annwali mill-1 ta' Lulju sat-30 ta' Ġunju
            
            
                        Numru tal-kwota
                     
                     
                        Kodiċi NM
                     
                     
                        Deskrizzjoni (*)
                        
                     
                     
                        Dazju applikabbli
                        (% ta' l-MFN)
                     
                     
                        Kwantitajiet (tunnellati)
                     
                  
                        Kwantità annwali
                     
                     
                        Mill-1.7.2007 sal-31.12.2007
                     
                     
                        Kwantità kull semestru mill-1.1.2008
                     
                  
                        09.4205
                     
                     
                        0405 10 11 
                        0405 10 19 
                     
                     
                        Butir naturali
                     
                     
                        Eżenzjoni
                     
                     
                        350 
                     
                     
                        262 
                     
                     
                        175 
                     
                  
                        09.4206
                     
                     
                        ex 0406 10 20  (**)
                        
                     
                     
                        “Skyr”
                     
                     
                        Eżenzjoni
                     
                     
                        380 
                     
                     
                        285 
                     
                     
                        190 
                     
                  
         
            (*)  Minkejja r-regoli ta' l-interpretazzjoni tan-Nomenklatura Magħquda, id-diċitura tad-deskrizzjoni tal-prodotti għandha titqies li għandha valur indikattiv biss, ġaladarba, fil-kuntest ta' dan l-Anness, l-arranġamenti preferenzjali għandhom jiġu ddeterminati mill-kopertura tal-kodiċijiet tan-NM. Fejn hemm referenza għall-kodiċijiet tan-NM, l-applikabbiltà ta' l-arranġamenti preferenzjali tiġi ddeterminata abbażi tal-kodiċi tan-NM u d-deskrizzjoni li tikkorrispondi għaliha, meħudin flimkien.
         
            (**)  Il-kodiċi tan-NM hija suġġetta għat-tibdil, fl-istennija tal-konferma tal-klassifika tal-prodott”
      
      
         ANNESS III
         
            “II. D
            DAZJU MNAQQAS SKOND L-ANNESSI II U III TAL-FTEHIM BEJN IL-KOMUNITÀ U L-IŻVIZZERA DWAR IL-KUMMERĊ FI PRODOTTI AGRIKOLI
            
                        Kodiċi tan-NM
                     
                     
                        Deskrizzjoni
                     
                     
                        Dazju doganali
                        (EUR/100 kg piż nett)
                        mill-1 ta’ Ġunju 2007
                     
                  
                        0402 29 11 
                        ex 0404 90 83 
                     
                     
                        Ħalib speċjali, għat-trabi (1), f'kontenituri ermetikament issiġillati, ta' kontenut nett li ma jaqbiżx 500 g, b'kontenut ta' xaħam, bil-piż, li jeċċedi l-10 %
                     
                     
                        43,80 
                     
                  
                        0406 
                     
                     
                        Ġobon u baqta
                     
                     
                        eżenzjoni
                     
                  
         
            (1)  ‘Ħalib speċjali għat-trabi’ tfisser prodotti ħielsa minn mikrobi patoġeniċi u li fihom anqas minn 10 000 batterji aerobiċi u anqas minn żewġ batterji koliformi kull gramma”